Faida za kilimo

UMUHIMU WA KILIMO NCHINI 
Kilimo husaidia sana hapa nchini. Mwanzo, vyakula vyote tunavyokula hutoka kwa kilimo. Kwa hivyo, kilimo ndio uti wa mgongo wa nchi hii yetu. 
Kilimo kimewawezesha watu wengi kupata kazi. Watu wengi wameweza kuajiriwa mashambani ili kusaidia katika shughuli za kilimo. Wengine wameweza kujiajiri kutokana na kilimo. Mfano ni mchuuzi wa matunda au hata wa mboga. 
Pia, kilimo kimesaidia kwa kuimarisha uchumi wa nchi. Wakulima wanapouza bidhaa zao katika soko za hapa nchini au hata soko za kimataifa, wao hutozwa ushuru. Ushuru hutumika kuendeleza shuguli mbalimbali za kuendeleza nchi. 
Viwanda vingi vimeweza kuzalishwa na kilimo. Viwanda hivi ni kama vile vya kutengeneza unga, maziwa,majani chai na hata kahawa. Viwanda hivi husaidia kuendeleza miji hapa nchini na pia kuchangia uimarishaji wa uchumi wa nchi. 
Uhalifu umeweza kupungua nchini. Hii ni kwa sababu, vijana ambao walikuwa wanahusika na ualifu sasa wana kazi ambazo huwapa pesa za kukimu mahitaji yao. 
Kilimo hapa nchini Kenya kinafaa kuzingatiwa na kuimarishwa kwani ni muhimu sana kwetu sote.